Puzzle Collection

Puzzle Collection er en samling med ti små finurlige spill som alle krever et kaldt hode for å vinne. I denne demoutgaven får du tre av spillene Finty Flush, Spring Weekend og Rat Poker.

Finty Flush
I Finty Flush skal du fylle ut feltene i den nederste firkanten med kuler fra den øverste firkanten. Når du klikker på en rad med kuler øverst, faller de ned i den nederste firkanten.

For å få kulene i den øverste firkanten til å passe med de tomme feltene i den nederste, kan du bl.a. flytte begge firkantene til siden ved å klikke på pilene, og du kan dreie den nederste firkanten ved å klikke på den.

Når du har fylt ut tre av de nederste firkantene, går du videre til neste nivå. Her skal du gjøre det samme, men nå er det kuler i forskjellige farger – og du kan bare fylle en firkant med kuler i samme farge.

--------------------------

Spring Weekend
Her dreier det seg om med så få trekk som mulig å dreie blomster, snegler osv. i det venstre bedet slik at de danner samme mønster som i det høyre.
Hvis en figur har seks andre figurer rundt seg, kan du klikke på den og få figurene utenfor til å dreie – venstre museknapp dreier mot venstre og høyre museknapp dreier mot høyre.

----------------------------

Rat Poker
Du skal dele rottene som vandrer rundt i kjelleren, inn i grupper på minst tre ved å ta rottene med feil farge ut av rekken. Det gjør du ved å trykke på mellomromstasten når de går forbi den lysende oransje kulen. Du setter en rotte som er fanget, inn i rekken igjen med mellomromstasten.
    Når du kommer til det andre nivået, har du to feller å jobbe med. Du kan bruke en felle om gangen. Du skifter mellom hvilken av de to fellene du vil bruke, med tabulatortasten.

Maskinkrav
For å kunne kjøre spillene må du ha en 486/66 Mhz-maskin med 8 MB RAM og Windows 95.

Puzzle Collection lager en gruppe i Windows som heter "Microsoft Games", og her ligger gruppen "Puzzle Collection". Hvis du vil fjerne Puzzle Collection, klikker du på ikonet "Uninstall Puzzle Collection Trial", som ligger i samme gruppe som Puzzle Collection.